Nana Akufo-Addo

Ba da dʋ'a **Nana Addo Dankwa Akufo-Addo** nɛ yʋʋm tusir, kɔbʋswai nɛ pisnaasi nɛ anaasi nwadisa atan la dabpisi nɛ awai daar (29th March 1944) ka o an Ghana pɔlitis nwɛ'ɛd ka DA lieb Ghana zugdaan yʋʋm tusa ayi nɛ piinɛ ayɔpɔi (2017) la in. O da anɛ Attorney General dinɛ yi yʋʋm tusa ayi nɛ yinne (2001) ti paae yʋʋm tusa ayi nɛ atan (2003) la in, ka lɛn an  Foreign Affairs minista din yi yʋʋm tusa ayi nɛ atan  (2003) ti paae yʋʋm tusa ayi nɛ ayɔpɔi (2007) la in, bɛ Kufuor gɔmina la ni.  

Akufo-Addo da pin'ili nya'ad na'am la nɛ yʋʋm tusa ayi nɛ anii (2008) vɔɔtʋg la ni nɛ yʋʋm tusa ayi nɛ piinɛ ayi (2012) la ni ya'as, nɔɔr ayi' la o da bɛnɛ  Wabig paati la ni (NPP). O da pʋ paam ka Ma'asim-tiig paati la ka John Evans Atta Mills di bɛ 2008 ka John Dramani Mahama lɛm di bɛ 2012 ni. Ka 2012 vɔɔtʋg la nii, o da pʋ basɛ ka mɔri keŋ kooto ni, amaa ka Supreme Court of Ghana siak ye Mahama diya. 

Ba da gaŋ o ye o zi'en zugdaan tis Wabig paati la nɔɔr atan' bɛ 2016 vɔɔtʋg la ni, ka nanna nwa Mahama onɛ da bɛ kuk la zug la (nɛ 53.85% bɛ vɔɔtʋg la wʋsa), dinɛ da an yiiga yɛlʋg ka onɛ ka'e kuk la zugɔ nyaŋi lʋb onɛ bɛ kuk la zug.  

## O pin'ilʋg nɛ sakur yɛla
Nana Addo Dankwa Akuffo-Addo ka ba da du'au bɛ Swalaba, teŋbil kani nɛ Accra, Ghana bɛ 29 March 1944, tis Edward Akuffo-Addo onɛ da an Ghana zugdaa la. O saam Edward Akufo-Addo anɛ Akropong-Akuapem nid la da anɛ Ghana Chief Justice onɛ paasi atan daan din yi yʋʋm tusir, kɔbʋswai nɛ pisyuobʋ nɛ ayuobʋ (1966) ti paae yʋʋm tusir, kɔbʋswai nɛ pisyɔpɔi (1970) la ni, chairman bɛ 1967–68 Constitutional Commission nɛ non-executive president of Ghana bɛ 1970 ti paae 1972 ni. Akufo-Addo madir yaadaʋ  anɛ Nana Sir Ofori Atta,  Akyem Abuakwadim Na'ab, onɛ da pɛ'ɛs executive council gɔmma ni saŋkanɛ da an Gold Coast ka naan tiaki yʋ'ʋn an Ghana la. O anɛ Kofi Asante Ofori-Atta nɛ William Ofori Atta ansig. O yaadaʋ da an J. B. Danquah, onɛ pɛ'ɛs Big Six la ni.  

O pin'ili o primary education bɛ Government Boys School, Adabraka, ka yʋolim keŋ Rowe Road School, nɛ' wʋsa bɛnɛ Accra Central. O da keŋ England ye zamis O-Level nɛ A-Level kpansib sɔb bɛ Lancing College, Sussex, zin'ikanɛ ka ba da pʋdʋ ye "Billy" ka pɛ'ɛs Anglican faith la. O da pin'ili o Philosophy, Politics nɛ Economics course bɛ New College, Oxford bɛ 1962 ni, ka bas da lɛm zaŋi bas. O da lɛb Ghana nɛ nɛ 1962 ye o pa'al bɛ Accra Academy, ka naam keŋ ye o zamis  economics bɛ University of Ghana ni, Legon bɛ 1964, ka paam BSc (Econ) degree 1967 yʋʋm la ni. O da keŋ tuoni pɛ'ɛs Middle Temple ka zamisi an lawyer bɛ dinɛ ka ba ye Inns of Court la, dinɛ ka formal law degree pʋ tʋmma. Ba da buol o yit English Bar (Middle Temple) bɛJuly 1971.  Ghanaian bar dim mɛn da buol o bɛ July 1975. Akufo-Addo tʋmi bɛ Paris office of the U.S. law firm Coudert Brothers ni. Ka 1979 nii, o pin'il law firm Prempeh and Co nɛ sɔ'. 

## O pɔlitis yɛla
Akufo-Addo pin'ili o pɔlitiks nwɛ'ɛbnɛ 1970s naar dinɛ ka o da pɛ'ɛs People's Movement for Freedom and Justice (PMFJ), lʋgʋr kani la'as ye di ki'is General Acheampong-led Supreme Military Council's Union Government proposals. Ka May 1995 nii, o  da pɛ'ɛs lʋgʋr da na'am paalʋ ye ba bɔɔdnɛ tiakir, ki'isʋg lʋgʋr kani ki'isid Neo-liberal gban'ar nwɛnnɛ gban'ar kani an ye ba pi'il Value Added Tax nɛ human rights violations kani ka Rawlings mɛn da mɔr na la.  Banɛ da bɛ tuoni maan mɛ' anɛ o mɛŋ, Abdul Malik ,Kwaku Baako nɛ Saifullah Senior minister Victor Newman, Kwasi Pratt Jnr, Dr. Charles Wreko Brobbey nɛ bɛdigʋ. Ka nidib wʋʋ 100,000 pɛ'ɛsi ba. Ki'isʋg la yʋ'ʋr da anɛ "Kumepreko". 
O da anɛ 2nd, 3rd and 4th Mp bɛ 4th republic bɛ Abuakwa Constituency la ni. 1996 vɔɔtʋg la ni, o da paam vɔɔtnam 28,526 bɛ 50,263 vɔɔtnam ka mɔr 56.75% gaad Owuraku Amofa onɛ da paam  vɔɔtnam 20,173, Adoo-Aikins onɛ mɛn da paam  vɔɔtnam 705, Ahmadu Rufai mɛn da paam vɔɔtnam 682 ka Emmanuel Kofi Tamakloe onɛ mɛn da paam vɔɔtnam 177. O lɛm di bɛ 2000 General Elections nɛ vɔɔtnam 28,633 yit 45,795 vɔɔtnamin  ka bɛ 62.50% gaad Christiana Annor onɛ paam vɔɔtnam14,486, Addo-Aikins onɛ paam vɔɔtnam 1.088, Theresa Stella Amakye onɛ paam vɔɔtnam 593, Kofi Opoku-Gyamera onɛ paam vɔɔtnam 519 ka Isaac Duodu Awah mɛn paam vɔɔtam 506.

## Gbanvɛɛnsa